Vüqar Bəybalayev

Vüqar Bəybalayev () — Azərbaycanlı peşəkar futbolçu.

 Həyatı 
Vüqar Bəybala oğlu Bəybalayev 1993-cü ilin 5 avqustunda Sumqayıt şəhərində anadan olmuşdur. O, "Gənclər Birliyi" klubunun uşaq futbolu bölümündə, Sumqayıt şəhərində 9 yaşında futbol oynamağa başlayıb. 1.5 il sonra o, Sumqayıt şəhər Gənclər İdman Məktəbinə keçdi və oraya Sumqayıt FK-nın mentoru Tofiq Rzayev tərəfindən dəvət edilmişdi. 6 il bu məktəbdə təhsil alıb.

 Klub karyerası 

 Azərbaycan 
Çempionat

Vüqar Bəybalayev "Bakı" FK-nın yetirməsidir. O, ilk dəfə 2008-ci ildə mentor Məqsəd Yəqubəliyev tərəfindən klubun həftəlik təlim-məşq toplanışına dəvət olunub. Yoxlamadan uğurla keçərək bir mövsüm Bakının 17 yaşadək futbolçulardan ibarət gənclər komandasında çıxış edir. Bundan əlavə, o, yarım mövsümü Qəhrəman Əliyevin məşqçisi olduğu Bakının əvəzedici komandasında keçirir.

2011-ci ildə futbolçu icarə əsasında Azərbaycan çempionatının birinci divizionunun — Bakının Balacarı kəndindən "Lokomotiv Baladjarı" klubuna keçib və onunla 1+1 sistemi üzrə müqavilə imzalayıb. Klubda bir mövsüm keçirdikdən sonra 90 dəqiqə ərzində 28 matçın hamısında meydana daxil olaraq mütləq rekorda imza atır.

2012-ci ildə o, mövsümün yarısını keçirdiyi "Bakı" FK-nın əvəzedici komandasına qayıdır. 2013-cü ilin yanvarında qış transfer dönəmində birinci divizionda çıxış edən "Turan Tovuz"a icarə əsasında keçib. Yarım mövsümü də əyalət komandasında keçirir.

2013-cü ilin yayında futbolçu Azərbaycan Premyer Liqasında, yetirməsi olduğu "Bakı" FK-nın əsas komandasında çıxış etməyə başlayır.

 Kubok 
2011-ci ildə "Lokomotiv-Balacarı"nın futbolçusu olmaqla Azərbaycan kubokunda bir oyun keçirib.

 Fransa 
2013-cü ilin dekabr ayının sonunda "Bakı" FK rəhbərliyi Vüqar Bəybalayevi Ülvi Süleymanov, Mahir Mədətov, Nicat Əsgərov və Valeh Seyidovla birlikdə 2014-cü ilin əvvəlində Fransanın "Lans" klubuna keçəcəyini açıqlamışdı. "Bakı" futbol klubunun prezidenti Azərbaycanlı iş adamı Hafiz Məmmədovdur. Klubun futbolçuları 2013/2014-cü il mövsümünün ilk oyununa "Azərbaycan Odlar Yurdu" yazısı olan köynək geyinib.

 Azərbaycan milli komandası 
2009-cu ildə Azərbaycanın 19 yaşadək gənclərdən ibarət yığmasının toplanışına dəvət alıb.

 İstinadlar 

Kateqoriya:Kəpəz PFK oyunçuları
Kateqoriya:Səbail FK oyunçuları
Kateqoriya:Bakı FK oyunçuları
Kateqoriya:Turan Tovuz PFK oyunçuları
Kateqoriya:Xəzər-Lənkəran FK oyunçuları
Kateqoriya:Sumqayıt FK oyunçuları
Kateqoriya:Bakı FK oyunçuları
Kateqoriya:Legioner Azərbaycan futbolçuları
Kateqoriya:Azərbaycan Premyer Liqası oyunçuları
Kateqoriya:Rəvan Bakı FK oyunçuları
Kateqoriya:Azərbaycanın kişi futbolçuları